PRITARTA

Kauno r. Raudondvario

Anelės ir Augustino Kriauzų

mokyklos-darželio tarybos

2015-12-08 prot. Nr. 5

PRITARTA

Kauno rajono savivaldybės

administracijosdirektoriaus

2016-03-24 įsakymu Nr. ĮS-545

PATVIRTINTA

Kauno r. Raudondvario

Anelės ir Augustino Kriauzų

mokyklos-darželio direktorės

2016-04-11 įsakymu Nr. 1-66

**KAUNO R. RAUDONDVARIO ANELĖS IR AUGUSTINO KRIAUZŲ MOKYKLOS-DARŽELIO**

**2016–2018 M.**

**STRATEGINIS PLANAS**

Raudondvaris

2016

**TURINYS**

**Įvadas** ..................................................................................................................................3

1. Mokyklos prisistatymas .....................................................................................3
2. SSGG analizė .....................................................................................................7
3. Prioritetų, tikslų įgyvendinimo programa...........................................................9
4. Strateginio plano įgyvendinimo priežiūra.........................................................13

**ĮVADAS**

Kauno r. Raudondvario Anelės ir Augustino Kriauzų mokyklos-darželio (toliau – Mokykla) strateginis planas parengtas vadovaujantis Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII-745, Kauno rajono savivaldybės 2013–2020 m. Strateginiu plėtros planu, patvirtintu Kauno rajono savivaldybės tarybos 2013 m. birželio 27 d. sprendimu Nr. TS-256 ir Mokyklos veiklos įsivertinimo duomenimis.

Mokyklos strateginį planą parengė darbo grupė, sudaryta direktoriaus 2015 m. spalio 29 d. įsakymu Nr. 1-160 „Dėl darbo grupės sudarymo strateginio plano 2016–2018 m. projekto rengimo“, talkino bendruomenės nariai.

1. **MOKYKLOS PRISTATYMAS**

Viena iš pagrindinių Mokyklos veiklos siekiamybių, kad ugdymas taptų grindžiamas sąžiningumo, objektyvumo, pakantumo, pagarbos sau ir kitiems, tolerancijos, kultūringumo, draugiškumo principais. Mokykloje daug dėmesio skiriama šiuolaikinius reikalavimus atitinkančiam ugdymui organizuoti. Siekiama kiekvieną ugdytinį, pagal jo sugebėjimus, patirtis ir poreikius, ugdyti pagal nustatytas ugdymo programas, skiriant vienodą dėmesį visų asmens kompetencijų ugdymui(si), kurios padėtų tapti pilietiškais visuomenės nariais sėkmingai veikiančiais šiuolaikiniame pasaulyje.

Raudondvario pradinė mokykla įkurta 1993 m. birželio 15 d. buvusio Raudondvario vaikų darželio patalpose. 1999 m. sausio 27 d. pradinė mokykla reorganizuota į Raudondvario mokyklą-darželį, o 2004 m. vasario 10 d. Kauno rajono savivaldybės tarybos sprendimu Raudondvario mokyklai-darželiui suteiktas Anelės ir Augustino Kriauzų vardas. Mokykloje vykdomos pradinio ugdymo, priešmokyklinio ugdymo, ikimokyklinio ugdymo, neformaliojo vaikų švietimo programos. Mokykla turi savo himną, vėliavą, uniformą.

Mokykla savo veiklą vykdo Raudondvario kaime, kuriame gyvena apie 4300 gyventojų, o su aplinkiniais kaimais – apie 6000. Vaikų gimstamumo rodikliai rodo, kad gimstamumas neženkliai mažėja, tačiau gyvenvietės geografinė padėtis palanki kurtis jaunos šeimos, todėl ugdytinių skaičiaus Mokykloje kasmet didėja. 2014 m. bendras ugdytinių skaičius buvo 302, o 2015m. – 342. Mokykloje sukomplektuota 1–4 klasių 12 komplektų, priešmokyklinio ugdymo 2 grupės ir ikimokyklinio ugdymo 3 grupės.

Mokykloje dirba 28 kompetentingi pedagogai. Iš jų: 12 mokytojų metodininkų, 12 vyresniųjų mokytojų ir 4 mokytojai. 27 mokytojai turi aukštąjį universitetinį išsilavinimą ir vienas mokytojas aukštesnįjį išsilavinimą. Kolektyvas brandus, amžiaus vidurkis 50 metų.

2014 m. nemokamą maitinimą gavo 32 mokiniai, tai sudarė 10,6 %, 2015m. nemokamas maitinimas skirtas 34 mokiniams t. y. 9,9 % nuo bendro vaikų skaičiaus. Mokykloje nėra nei socialinio pedagogo, nei psichologo. Iškilusias problemas sprendžia Vaiko gerovės komisija. Bendradarbiaujama su seniūnijos socialiniu darbuotoju. Konsultuojamasi su Kauno rajono švietimo centro PPT specialistais.

2015 m. Mokykla daug dėmesio skyrė mokinių saviraiškai, jų bendrųjų kompetencijų ugdymui. Tėvų iniciatyvoms ir jų dalyvavimui ugdymo procese. Mokiniams buvo siūlomas meninės, sportinės, gamtinės, technologinės, kalbinės krypties neformaliojo švietimo programos. Mokiniai po pamokų turi galimybę lankyti Garliavos meno mokyklos, Raudondvario filialą, dalyvauti Raudondvario kultūros namų kolektyvų veiklose, lankyti švietimo tiekėjų veiklas Raudondvaryje. Naudotis Raudondvario bibliotekos paslaugomis.

Mokykla vykdo tarptautinę smurto ir patyčių prevencijos programą „Antras žingsnis“. Atlikus programos veiksmingumo analizę pastebėta, kad mokinių elgesiui daromas teigiamos poveikis, mažėja patyčių, agresyvaus elgesio apraiškų tarp mokinių. Mokykla dalyvauja Kauno rajono sveikatą stiprinančių mokyklų tinkle, daug dėmesio skiriame veikloms skirtoms vaikų sveikatos įgūdžių stiprinimui.

Mokinių pažangumas 2015 m. – 100%. Pradinį išsilavinimą įgijo 55 mokiniai.

Laimėta I vieta tarptautiniame tekstų iš anglų kalbos vertimo konkurse „Tavo žvilgsnis“;

II–III vietos rajono Skaitovų konkurse “Eilės Lietuvai“;

I vieta rajono Finalinio kvadrato turnyre;

I vieta rajono pagrindinių mokyklų olimpinėse kvadrato varžybose;

III vieta Zonos dailiojo rašymo konkurse;

Tarptautiniame anglų kalbos konkurse „Kengūra“ laimėta:

1 – auksinis Kengūros diplomas;

3 – sidabrinės Kengūros diplomas;

2 – oranžinės Kengūros diplomai;

Matematikos konkurse „Kengūra“ vienas mokinys pateko į Kauno rajono geriausiųjų dešimtuką.

Edukaciniuose konkursuose “Olimpis 2015 – rudens sesija“ laimėta:

Anglų kalba: 1 – medalis;

Lietuvių kalba: 1 – medalis;

Matematika: 1 – medalis;

Pasaulio pažinimas – 2 medaliai.

Mokykloje sukurta komunikavimo sistema: informacija pateikiama Mokyklos internetiniame puslapyje, vyksta mokytojų pasitarimai. Organizuojami visuotiniai susirinkimai tėvams, klasių tėvų susirinkimai, atvirų durų dienos. Mokykloje įdiegta elektroninio dienyno sistema ,,Tavo mokykla“. Informacija platinama elektroniniu paštu ir Mokyklos interneto svetainėje [www.md.raudondvaris.lt](http://www.md.raudondvaris.lt) . Naudojamasi mokinių ir mokytojų duomenų bazėmis, NEC sistema KELTAS, švietimo valdymo informacine sistema ŠVIS.

Mokykla turi 32 kompiuterius su interneto prieiga. Du nešiojamus kompiuterius, 12 projektorių, 16 spausdintuvų. Kiekvienoje klasėje yra kompiuterizuota darbo vieta, tačiau ne visose klasėse yra stacionarūs projektoriai. Ikimokyklinio ir priešmokyklinio ugdymo grupėse dar trūksta IKT.

Mokyklos veikla finansuojama iš Valstybės ir Savivaldybės biudžeto lėšų, projektų, rėmėjų, GPM 2 proc. lėšų.

2015 m. mokykla papildomai gavo lėšų iš aplinkos:

* 2868,86 Eur. 2 % gyventojų pajamų mokesčio;
* 77,00 Eur. patalpų nuomos;
* 3675,15 Eur. tėvų lėšos ugdymui;
* 3675,15 Eur. iš maisto antkainio.

Iš projektų:

* Kauno rajono moksleivių 2015 m. aplinkosauginis projektas „Moksleiviai –bendruomenei“ – 50 Eur.
* Projektas „Specialiųjų mokymo priemonių rengimas, II etapas (Nr. VP1-2.3-ŠMM-04-V-03-003) – 28,66 Eur.
* Kauno rajono Vaikų ir jaunimo socializacijos ir Vasaros poilsio programa (kodas-09010501). Vaikų vasaros poilsio stovykla „Pažinkime savo gimtąjį kraštą” – 683,45 Eur.
* Kauno rajono savivaldybės 2015 m. visuomenės sveikatos rėmimo specialiosios programos priemonių projektas „ Būk aktyvus, veik, judėk, tobulėk“ – 200 Eur.

Mokyklos veikla yra susijusi su valstybiniu (mokinio krepšelis) ir rajono savivaldos (aplinkos lėšos) finansavimu. Nors švietimas šalyje laikomas prioritetine sritimi, švietimo sistemos finansavimas neatitinka Mokyklos poreikių. Mokyklos krepšelio lėšos priklauso nuo mokinių skaičiaus Mokykloje. Skiriamos aplinkos lėšos netenkina Mokyklos poreikių, trūksta lėšų remontui.

1. **SSGG ANALIZĖ**

|  |  |
| --- | --- |
| **Stiprybės** | **Silpnybės** |
| Ugdymo procesas vyksta saugioje aplinkoje | Nepilnai išnaudojamos IKT galimybės |
| Plati neformaliojo švietimo veikla | Neaktyvūs tėvų komitetai |
| Tenkinami mokinių ir tėvų poreikiai | Planavimo procedūros, siekiant planų kokybės ir dermės |
| Aktyvus mokinių dalyvavimas konkursuose, olimpiadose, akcijose | Mokyklos veiklos kokybės įsivertinimas ir jo rezultatų panaudojimas ugdymo proceso tobulinimui |
| Efektyvus tėvų paramos panaudojimas | Nesudarytos kokybiškos darbo sąlygos logopedės darbui |
| Pastovus kvalifikuotų mokytojų kolektyvas |
| Galimybė vykdyti sveikatos stiprinimo, prevencinę ir socialinių įgūdžių programą | Ne visada nuoseklus VGK darbas |
| Gera mokyklos renginių kokybė | Tiriamasis darbas |
| **Galimybės** | **Grėsmės** |
| Bendradarbiavimo ryšių su kitomis institucijomis plėtojimas | Prasta pastato būklė |
| Gerosios patirties skleidžiamos rajone, respublikoje panaudojimas | Nepakankama lauko aikštynų bazė |
| Rajono, respublikos projektuose, programose dalyvavimas | Turintiems elgesio problemų mokiniams reikalinga socialinio pedagogo, psichologo pagalba |
| Rėmėjų paieška | Žemėjantis vaikų sveikatos indeksas |

**VERTYBĖS**

* Pagarba – matyti kiekvieną tokį, koks jis yra.
* Bendradarbiavimas – bendrai ir atsakingai dirbame.
* Kompetencija ir tobulėjimas – mes esame atviri naujovėms.

**VIZIJA**

Mokykla, nuolat besimokanti, atvira kaitai, ugdanti atsakingą, saugų ir savarankišką vaiką.

**MISIJA**

Šiuolaikiška Mokykla, teikianti ikimokyklinį, priešmokyklinį ir pradinį ugdymą vaikams pagal jų gebėjimus ir poreikius.

**FILOSOFIJA**

Ugdausi, pažįstu pasaulį. Pažinimo procesas begalinis.

**MOKYKLOS STRATEGINIAI PRIORITETAI**

* + Veiksmingo, kokybiško ugdymo(si) proceso organizavimas.
  + Mokyklos bendruomeniškumo stiprinimas.

**III. PRIORITETŲ, TIKSLŲ ĮGYVENDINIMO PROGRAMA**

1. PRIORITETAS. Veiksmingo, kokybiško ugdymo(si) proceso organizavimas.

|  |  |  |  |  |
| --- | --- | --- | --- | --- |
| * 1. Tikslas. Sudaryti palankias ugdymo(si) sąlygas mokinių gebėjimams ir poreikiams tenkinti. | | | | |
| Uždaviniai | Priemonės | Data | Planuojamas rezultatas | Finansavimo šaltinis |
| * + 1. Orientuotis į kiekvieno vaiko ugdymo personalizavimą. | Taikyti IKT ir aktyvius ugdymo metodus. | 2017 | Daugiau nei 2 % pagerės mokinių pažangumas. | Žmogiškieji ištekliai |
| Tobulinti ugdymo turinio planavimą. | 2016 | Žmogiškieji ištekliai |
| Panaudoti interaktyvias animacines ugdymo priemones ugdymo procese. | 2017 | Žmogiškieji ištekliai |
| Sukurti mokinių skatinimo sistemą. | 2016 | Žmogiškieji ištekliai |
| Sukurti mokinių asmeninės pažangos fiksavimo sistemą. | 2017 | Žmogiškieji ištekliai |
| Organizuoti netradicines pamokas ir renginius. | 2016 | Žmogiškieji ištekliai |
| Dalyvauti Kauno rajono savivaldybės organizuojamuose projektuose. | 2017 | Žmogiškieji ištekliai, projektų lėšos |
| Sistemingai mokytis bei didinti mokytojų dalykines ir bendrąsias kompetencijas. | 2018 | Sukauptą informaciją 60 % mokytojų panaudos planuodami pamokas, organizuodami renginius. | Mokinio krepšelio lėšos |
| Suorganizuoti ugdymo turinio perdavimo būdų ir metodų gerosios patirties sklaidą „Kolega – kolegai“. | 2017 | Žmogiškieji ištekliai |
| 1.1.2 Kurti ir plėtoti Mokyklos aplinkas. | Kiekvienoje klasėje stacionariai įrengti projektorius. | 2018 | 70 % mokytojų priemones naudos mokinių mokymui(si), mokinių kompetencijų ugdymui(si). | Mokinio krepšelio lėšos |
| Turtinti kabinetus naujomis mokymosi priemonėmis. | 2016 | Mokinio krepšelio lėšos |
| Įrengti ugdymo priemonių skyrių bibliotekoje. | 2017 | Mokinio krepšelio lėšos |
| Atnaujinti mokyklos vadovėlių fondą. | 2017 | Mokinio krepšelio lėšos |
| Sukurti suvenyrus su mokyklos atributika. | 2018 | Rėmėjų lėšos |
| Įrengti kieme naujas edukacines erdves. | 2018 | Patalpos ir edukacinės erdvės atitiks saugumo ir higienos reikalavimus. | Aplinkos lėšos |
| Pertvarkyti logopedo kabinetą. | 2017 | Aplinkos lėšos |
| Sutvarkyti sanitarinius mazgus. | 2018 | Aplinkos lėšos |

2. PRIORITETAS. Mokyklos bendruomeniškumo stiprinimas.

|  |  |  |  |  |
| --- | --- | --- | --- | --- |
| 2.1 Tikslas: Stiprinti ir plėtoti mokyklos, šeimos ir vietos bendruomenės sąveiką. | | | | |
| Uždaviniai | Priemonės | Data | Planuojamas rezultatas | Finansavimo šaltinis |
| 2.1.1 Efektyvinti tėvų įsitraukimą į pedagoginį, psichologinį ir kitokį švietimą, skirtą padėti mokytis ir ugdytis. | Organizuoti veiklas, projektus, akcijas bendradarbiaujant su mokinių tėvais. | 2016 | 10 % suaktyvės tėvų dalyvavimas ugdymo procese. | Žmogiškieji ištekliai |
| Sukurti veiksmingą tėvų informacinę, komunikacinę sistemą apie mokinių mokymąsi. | 2017 | Žmogiškieji ištekliai |
| Aktyvinti tėvų dalyvavimą Mokyklos veiklos įsivertinime. | 2016 | Žmogiškieji ištekliai |
| Rengti seminarus, paskaitas, konsultacijas. | 2017 | Žmogiškieji ištekliai |
| Vykdyti prevencines programas, socializacijos bei sveikatingumo projektus. | 2017 | Žmogiškieji ištekliai |
| Viešinti Mokyklos veiklą. | 2016 | Žmogiškieji ištekliai |
| Sukurti aktyvių tėvų grupę. | 2016 | Žmogiškieji ištekliai |
| 2.1.2 Palaikyti partneriškus santykius su kitomis įstaigomis. | Rengti bendrus renginius su Raudondvario gimnazija. | 2018 | Prasiplės ugdymosi aplinkos ir padidės galimybės vaikų socializacijai vietos bendruomenėje. | Žmogiškieji ištekliai |
| Rengti bendrus renginius su Raudondvario kultūros centru. | 2018 | Žmogiškieji ištekliai |
| Bendradarbiauti su Raudondvario lopšeliu-darželiu ,,Riešutėlis”. | 2018 | Žmogiškieji ištekliai |
| Rengti susitikimus su pašto, bibliotekos, policijos, ambulatorijos darbuotojais. | 2018 | Žmogiškieji ištekliai |
| Į veiklas įtraukti naujus socialinius partnerius. | 2018 | Žmogiškieji ištekliai |

1. **STRATEGINIO PLANO ĮGYVENDINIMO PRIEŽIŪRA**

Numatytų tikslų siekiama ugdant visą Mokyklos bendruomenę, skatinant ir motyvuojant aktyvius narius, tobulinant valdymą, gerinant fizinę aplinką ir mikroklimatą, rengiant projektus ir vykdant informacijos skaidą.

Strateginio planavimo grupė plano projektą pristato Mokyklos bendruomenei, Mokyklos tarybai. Tokiu būdu bendruomenė turi galimybę teikti siūlymus bei pageidavimus. Strateginio plano neatskiriama dalis yra metų veiklos programos įgyvendinimas. Kiekvienais metais atliekamos tarpinės strateginio plano ir metinės veiklos programos analizės. Paruošiama ataskaita, kuri pristatoma Mokyklos bendruomenei. Pagal analizes, Mokyklos įsivertinimo rezultatus, SSGG analizę ir kitų Mokykloje atliktų tyrimų rezultatus nustatomi metiniai Mokyklos veiklos prioritetai, koreguojamas Mokyklos strateginio plano įgyvendinimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_